Diari Oficial de la Generalitat Valenciana


Sumari del DOGV 5275, del 07-06-2006 (2006/6129)

Convocatòria i bases que han de regir la selecció d'una plaça d'administratiu d'administració general vacant en la plantilla de funcionaris de l'ajuntament.
------------------------------------------------------------------------------------------------------------------------------------------------------------

### Dades del document

Número de DOGV
:   5275

Data del DOGV
:   07-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/6129


Data del document
:   15-05-2006

Organisme emissor
:   Ajuntament de Barxeta

Tipus de document
:   Convocatòria

Descriptors 

:   * Barxeta
    * administració local
    * concurs administratiu
    * professió administrativa

Convocatòria i bases que han de regir la selecció d'una plaça d'administratiu d'administració general vacant en la plantilla de funcionaris de l'ajuntament. [2006/F6129]  
Per Decret d'Alcaldia número 76/06, de 10 de maig, ha estat convocat concurs oposició per a cobrir una plaça d'administratiu d'administració general. El procediment s'ajustarà a les bases generals per a la selecció de personal al servei de les entitats locals de la Comunitat Valenciana, aprovades per la Direcció General d'Administració Local de la Conselleria de Justícia, Interior i Administracions Públiques mitjançant Resolució de 14 de novembre de 2005 i publicades en el Diari Oficial de la Generalitat Valenciana número 5.155, de 15 de desembre del 2005, i en el Butlletí Oficial de la Província de València número 114, de 15 de maig de 2006, així com a les bases específiques aprovades per la Junta de Govern Local en sessió celebrada el dia 8 de maig de 2006, que es transcriuen a continuació:  
Bases específiques per a la selecció per mitjà de concurs oposició d'una plaça d'administratiu d'administració general vacant en la plantilla del personal funcionari de l'Ajuntament de Barxeta  
1. Objecte  
Les presents bases tenen com a objecte desenvolupar i adaptar les peculiaritats de la plaça convocada a les bases generals per a la selecció de personal al servei de les entitats locals de la Comunitat Valenciana aprovades per Resolució de 14 de novembre de 2005 del director general d'Administració Local de la Conselleria de Justícia, Interior i Administracions Públiques, les quals resulten d'aplicació excepte en allò que s'oposen al que es regula ara.  
Les esmentades bases junt amb les presents regiran el procés de selecció de la plaça d'administratiu d'administració general vacant en la plantilla de personal de l'ajuntament i inclosa en l'oferta d'ocupació pública de l'ajuntament, la qual és detalla a continuació:  
Denominació: administratiu d'administració general.  
Naturalesa: funcionarial.  
Grup: C, segons l'article 25 de la Llei 30/1984.  
Escala: administració general.  
Subescala: administrativa.  
Nom de vacants: una.  
Torn: lliure.  
Procediment de selecció: concurs-oposició.  
2. Normativa aplicable  
En tot allò no previst en les presents bases s'aplicarà el que establixen les bases generals, així com el que establixen les disposicions legals o reglamentàries mencionades en les referides bases.  
3. Requisits dels aspirants  
A més dels requisits que figuren en les bases generals els aspirants hauran d'estar en possessió en el termini que figura en les bases generals de:  
a) El títol de Batxillerat Superior, Formació Professional de segon grau o equivalent o haver complit les condicions per a obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant per mitjà d'un certificat expedit a aquest efecte per l'administració competent en cada cas.  
b) El títol de coneixements de valencià, nivell Elemental, expedit per la Junta Qualificadora de Coneixements de Valencià, o qualsevol altre homologat a l'anterior en els termes de la base 3.2 de les generals de la convocatòria, i correspondrà al sol·licitant acreditar la seua homologació.  
4. Instàncies  
Qui vulga participar en les corresponents proves d'accés haurà de sol·licitar-ho per mitjà de la instància corresponent, a la qual adjuntarà el justificant acreditatiu d'haver efectuat el pagament dels drets d'examen, que queden establits en 50 €.  
5. Tribunal qualificador  
El tribunal qualificador de les proves, que haurà de reunir les condicions establides en la base 6a de les generals, estarà compost per:  
President: l'alcalde de la corporació, o membre d'esta en qui delegue.  
Secretari: el de la corporació o funcionari en qui delegue, que actuarà també com a vocal.  
Vocals:   
. Un representant del Consell de la Generalitat Valenciana designat per la Direcció General d'Administració Local.  
. Un representant del personal de l'ajuntament designat per una de les organitzacions sindicals més representatives en l'àmbit de la funció pública, sense que siga necessari que forme part de la plantilla de l'Ajuntament de Barxeta.  
. Un membre de la plantilla del personal funcionari de l'ajuntament designat per l'alcalde.  
Proves selectives  
El procés selectiu constarà de dos fases: oposició i concurs.   
A) Oposició.  
La fase d'oposició serà prèvia a la valoració de la fase de concurs i constarà dels exercicis següents:  
Primer exercici (teòric). De caràcter obligatori i eliminatori.  
Consistirà a desenvolupar per escrit, durant el període màxim de dos hores, dos temes de caràcter general, relacionats amb les matèries compreses en el programa que figura com a annex I de la convocatòria, un de les matèries comuns i un altre de matèries específiques, encara que no s'atinga a epígraf concret d'este. Els aspirants tenen àmplia llibertat quant a la seua forma d'exposició.  
A este efecte el tribunal proposarà tres temes, un de la part general, que serà d'obligada realització, i dos de la part específica, dels quals es realitzarà un, a elecció dels aspirants.   
Tals temes seran llegits per l'aspirant davant del tribunal, el qual podrà sol·licitar tots els aclariments que considere oportú sobre la matèria objecte de la prova.  
Este exercici serà avaluat entre 0 i 10 punts i seran eliminats els aspirants que no obtinguen una puntuació mínima de 5 punts.  
Segon exercici (pràctic). De caràcter obligatori i eliminatori.  
Consistirà en la resolució per escrit, en un temps màxim de dos hores, d'un supòsit pràctic que plantejarà el tribunal immediatament abans del començament de l'exercici, relatiu a les tasques pròpies de la plaça d'administratiu d'administració general; la dificultat s'ajustarà a la categoria de la plaça convocada.  
Tal supòsit podrà versar entre altres matèries sobre la preparació d'expedients, emissió d'informes, etc.  
En este exercici només es permetrà la consulta de textos legals no comentats en format de paper.  
Este exercici serà avaluat entre 0 i 10 punts i seran eliminats els aspirants que no obtinguen una puntuació mínima de 5 punts.  
Tercer exercici (valencià). De caràcter obligatori i no eliminatori.  
Consistent en la traducció del valencià al castellà i del castellà al valencià, d'un text que proposarà el tribunal, sense auxili de diccionari i en un temps màxim de 30 minuts.  
Este exercici serà obligatori i no eliminatori. Es qualificarà de 0 a 4 punts.  
B) Concurs.  
Una vegada acabada la fase d'oposició, tindrà lloc la valoració de la fase de concurs entre aquells aspirants que hagen superat la fase d'oposició.  
La valoració dels mèrits és regirà per les presents bases específiques no aplicant-se allò que s'ha disposat en les bases generals.  
La puntuació màxima a obtindre en la fase de concurs siga quina siga la puntuació que per valoració individualitzada de mèrits corresponga, serà de 12 punts.  
1. Els mèrits que és valoren en la fase de concurs són els següents:   
a) Antiguitat/experiència: S'entén per aquesta la prestació de serveis professionals com a funcionari ja siga per mitjà de nomenament interí o com a funcionari de carrera.  
b) Titulacions superiors: és valorarà estar en possessió de diplomatura universitària o llicenciatura universitària.  
c) Coneixements de valencià.  
d) Cursos: és valorarà l'assistència a cursos amb certificat acreditatiu exprés de duració igual o superior a 20 hores lectives, realitzats o impartits per administracions públiques, sindicats o centres de formació de reconegut prestigi sempre que tinguen relació amb les activitats, coneixements i/o experiència propis de la plaça d'administratiu, i estiga reflectida de manera expressa la seua duració en hores lectives.  
2. Valoració dels mèrits.   
a) Antiguitat/experiència. Puntuació màxima 8 punts  
. Per l'exercici de funcions com a administratiu d'administració general, ja siga en propietat o amb caràcter interí, 0,05 punts per mes complet de servei.  
. Per l'exercici de llocs reservats a funcionaris d'habilitació de caràcter nacional 0,15 punts per mes complet de servei.  
. Per l'exercici d'altres llocs pertanyents a grups de titulació A o B de l'escala d'administració general 0,08 punts per mes complet de servei.  
b) Titulacions. Màxim 1,20 punt.  
. Per estar en possessió de diplomatura universitària: 0,60 punts.   
. Per estar en possessió de llicenciatura: 1,20 punts.  
c) Valencià. Màxim 0,75 punts  
Grau Mitjà: 0,40 punts.  
Llenguatge Administratiu: 0,50 punts.  
Grau Superior: 0,75 punts.  
La valoració del coneixement del valencià s'efectuarà puntuant exclusivament el nivell més alt obtingut.  
d) Cursos. Màxim 4 punts  
De 150 o més hores: 1,25 punts  
De 100 o més hores: 1 punt  
De 80 o més hores: 0,80 punts.  
De 60 o més hores: 0,60 punts.  
De 40 o més hores: 0,40 punts.  
De 20 o més hores: 0,20 punts.  
En cap cas és puntuaren en els subapartats b) i d) de la fase concurs els cursos de valencià, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels que ja s'ocupen.  
Acreditacions: per a l'adequada valoració dels mèrits referits hauran d'acreditar-se en la forma que a continuació és detalla:  
a) Antiguitat/experiència: per mitjà de certificat expedit per l'òrgan competent de l'administració on s'hagen prestat els serveis, que és detallarà per mesos complets de serveis prestats.  
b) Titulacions superiors: per mitjà de l'aportació d'original o còpia degudament compulsada del títol expedit per la universitat competent.  
c) Coneixements de valencià: per mitjà de l'aportació de l'original o còpia degudament compulsada del títol expedit per la Junta Qualificadora de Coneixements de Valencià o, si és el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.  
d) Cursos: la realització de cursos s'acreditarà a través de certificats o diplomes expedits.  
C) Període de pràctiques. No s'establix període de pràctiques ni curs de formació.  
Annex I  
Programa  
Matèries comunes (8 temes)  
Tema 1. La Constitució Espanyola de 1978. Estructura i principis generals.  
Tema 2. La llei. Concepte i caràcters. Les lleis estatals en el sistema espanyol. Normes del Govern amb força de llei. Els tractats internacionals com a norma de dret intern.  
Tema 3. Drets i deures fonamentals dels espanyols. La seua garantia i suspensió.  
Tema 4. L'administració pública en l'ordenament jurídic espanyol. Tipologia dels ens públics: l'administració de l'estat, autonòmica, local i institucional.  
Tema 5. La Corona. Les funcions del rei. El referendament.  
Tema 6. El poder judicial. El Consell General del Poder Judicial.  
Tema 7. Les Corts Generals. Composició, atribucions i funcionament.  
Tema 8. Organització territorial de l'estat. Principis generals. Distribució de competències entre l'estat i les comunitats autònomes.  
Matèries específiques I  
Tema 9. L'Estatut d'Autonomia de la Comunitat Valenciana: aprovació i reforma. Competències de la Generalitat Valenciana, especial referència al règim local.  
Tema 10. Les Corts Valencianes: composició, constitució i funcions. El president de la Generalitat. El Consell. Altres institucions: El Síndic de Greuges. La Sindicatura de Comptes.  
Tema 11. L'acte administratiu: concepte, elements i classes.  
Tema 12. El procediment administratiu: concepte i classes La regulació del procediment administratiu en el nostre dret. Principis generals. Els interessats.  
Tema 13. Fases del procediment general. Procediments especials. El silenci administratiu. Defensa contra la inactivitat material de l'administració.  
Tema 14. L'eficàcia dels actes administratius. Notificació i publicació. La suspensió i les seues classes.  
Tema 15. La invalidesa de l'acte administratiu. Classes de vicis i els seus efectes. Convalidació i conversió. La revisió d'ofici. Irregularitats no invalidants. La revocació per motiu d'oportunitat.  
Tema 16. Els recursos administratius. Concepte i significat. Classes. El procediment administratiu en via de recursos. Els recursos ordinaris d'alçada i reposició. El recurs extraordinari de revisió.  
Tema 17. Recurs contenciós administratiu. Les parts. Actes impugnables. Procediment general. La sentència i la seua execució. Procediments especials.  
Tema 18. El règim local. Principis constitucionals de l'administració local a Espanya. Garantia institucional de l'autonomia local. Contingut i límits de l'autonomia  
Tema 19. Fonts de l'ordenament local. Legislació estatal sobre règim local. Legislació autonòmica local. Les seues relacions amb l'estatal.  
Tema 20. Potestat d'autoorganització de les entitats locals. Òrgans necessaris i complementaris. L'alcalde. Els tinents d'alcalde. El Ple. La Junta de Govern Local. Les comissions informatives i altres òrgans complementaris.   
Tema 21. Règim de funcionament dels òrgans de govern del municipi. Règim de sessions i de votació. Els grups polítics. Drets, deures i responsabilitats dels regidors. El registre municipal d'interessos.  
Tema 22. La potestat reglamentària de les entitats locals, òrgans titulars. Reglament orgànic i ordenances. Els bans de l'Alcaldia. Infraccions a bans i ordenances. La seua sanció.  
Tema 23. Hisendes locals. Classificació dels ingressos. Les ordenances fiscals.  
Tema 24. El pressupost general de les entitats locals. Formació i aprovació. La pròrroga del pressupost. L'execució del pressupost de les entitats locals. Fases de l'execució. Competències. Les bases d'execució del pressupost.   
Matèries específiques II  
Tema 25. Principis generals de la contractació administrativa local. Formes de selecció del contractista. Drets i obligacions de les parts. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.  
Tema 26. El contracte d'obres. Esquema general del procediment de contractació. Actuacions prèvies a l'expedient, expedient de contractació, procediment d'adjudicació, formalització del contracte. Certificacions d'obres, liquidació provisional, liquidació definitiva, devolució de fiança, obres accessòries o complementàries, revisions de preus.  
Tema 27. El contracte de subministrament. El contracte de consultoria, d'assistència i de serveis.  
Tema 28. Les formes de gestió dels serveis públics locals. El contracte de gestió de serveis públics. Estudi especial de la concessió administrativa.  
Tema 29. Els béns de les entitats locals: classes, adquisició, inventari i registre de la propietat.  
Tema 30. Prerrogativa de les entitats locals respecte dels seus béns: investigació; delimitació, recuperació i desnonament.  
Tema 31. La utilització dels béns de domini públic i l'alienació i cessió de béns patrimonials.  
Tema 32. Gestió de subvencions. Principals línies anuals de subvenció i estímul de l'estat, de la Generalitat Valenciana, Diputació Provincial i d'altres Ens públics a la Comunitat Valenciana. Regles generals dels procediments de sol·licitud de subvencions. Les seues peculiaritats. La seua justificació.   
Tema 33. Intervenció administrativa local en l'activitat privada. Procediment de concessió de llicències.  
Tema 34. La funció pública local: selecció, adquisició i pèrdua de la condició de funcionari. Les situacions administratives i les incompatibilitats.  
Tema 35. Contingut de la relació funcionarial. Drets i deures; règim disciplinari. Personal laboral, interí i eventual.  
Tema 36. El planejament urbanístic en la legislació autonòmica valenciana: classes d'instruments de planejament; elaboració i execució, especial referència als programes per al desenvolupament d'actuacions integrades.  
Tema 37. El règim jurídic del sòl no urbanitzable a la Comunitat Valenciana.  
Tema 38. La potestat sancionadora local. Les sancions administratives. Concepte. Principis i limitacions de la potestat sancionadora. Especial referència al règim sancionador per infraccions en matèria urbanística. El procediment sancionador.  
Tema 39. Règim jurídic dels impostos locals, taxes, contribucions especials i preus públics. Les tarifes dels serveis públics. La gestió, recaptació i inspecció dels tributs locals. El procediment recaptador.  
Tema 40. Ordenances i reglaments de l'Ajuntament de Barxeta.  
El que es fa públic als efectes oportuns.  
Barxeta, 15 de maig de 2006.. L'alcalde: Vicent-Antoni Giner i Segarra.